ევტერპე (მუზა)
ევტერპე ან ევტერპა („გამამხიარულებელი“) — ბერძნულ მითოლოგიაში ერთ-ერთი 9 მუზათაგანი, ზევსისა და ტიტანიდი მნემოსინეს ქალიშვილი, ლირიკული პოეზიისა და მუსიკის მუზა. გამოხატავდნენ ფლეიტითა და ლირით ხელში. რესის დედა რომელიც მდინარის ღვთაების სტრიმენოსისაგან შეეძინა. დიოდოროსის ეტიმოლოგიის მიხედვით, სახელი მიიღო მაყურებელთა „სიამოვნება“ საგან (ტერპეინ), რომლებიც განათლების სიკეთეს იღებდნენ.